Kirill Mihhailovski

Kirill Grigorjevitš Mihhailovski (18. märts (vkj) 1760−24. november (vkj) 1841 Peterburi) oli Venemaa keisririigi mereväelane (viitseadmiral) ja riigitegelane. Senaator (1825).

Elulugu
Teenistus mereväes
Astus 1771. aastal 11-aastaselt õppima mereväe kadetikorpuses, mille lõpetas 1776. aastal. Järgnevalt teenis Balti mere laevastikus. Osales Vene-Rootsi sõjas, kus võttis osa lahingust Yhinmäki (praegu Krasnaja Gorka) ja Viiburi all (1790). Aastatel 1793−1795 oli ta 44 suurtükiga fregati Arhangel Gavriil komandör. Seejärel anti tema juhatuse alla fregatt Simeon (38 suurtükki), 1797. aastast liinilaev Pobeda (66 suurtükki). 1798. aastal liitus ta kontradmiral Tate'i eskaadriga ja ristles Põhjamerel. Järgmisel aastal siirdus viitseadmiral Pjotr Kartsovi salga koosseisus Vahemerele. Seejärel teenis Musta mere laevastikus. Naasis Kroonlinna ja teenis taas Balti mere laevastikus. 1803. aastal määrati ta liinilaeva Selafail komandöriks. Kaks aastat hiljem sai temast Admiraliteedi juures asuva komissariaadi ekspeditsiooni juhataja. 1821. aastal sai oma viimase sõjaväelise aukraadi − ta ülendati viitseadmiraliks.

Tsiviilteenistus
1825. aastal astus tsiviilteenistusse. Ta sai salanõuniku teenistusastme ja nimetati senaatoriks. Lõpetas karjääri tõelise salanõunikuna.

Surm
Suri 81 aasta vanuses Peterburis.

Mõisavaldused
1816. aasta 12. detsembril (vkj) anti talle keisri nimelise ukaasiga 12 aastaks tasulisele rendile Pähkla mõis Saaremaal. Leping pidi hakkama kehtima 1820. ja lõppema 1832. aastal.LAB, f. 25, Ms. 154a, L 28. See oli tema nimel 1825. aastal.LAB, f. 25, Ms. 154g. Pagineerimata.

Auastmed
Mereväeteenistus
 Aasta Kuupäev Auaste 1776 5. märts gardemariin 1778 1. mai mitšman 1781 1. jaanuar leitnant 1784  kapten-porutšik 1788 1. jaanuar kaptenleitnant 1796 17. detsember 2. järgu kapten 1799 29. jaanuar 1. järgu kapten 1803 12. jaanuar kapten-kommodoor 1805 27. detsember kontradmiral 1821 13. september viitseadmiral

Tsiviilteenistus
 Aasta Kuupäev Auaste 1825 3. märts salanõunik 1841 6. aprill tõeline salanõunik

Autasud
40px Püha Georgi ordeni IV klass (26. november 1802)
40px Püha Anna ordeni I klass (12. juuli 1807)
40px Püha Vladimiri ordeni IV klass (12. november 1817, 35-aastase teenistuse eest)

Isiklikku
Naitus vürstinna Anastassia Petrovna Dolgorukovaga (1789−1839), kellega tal oli kaks last (Anastassia ja Anna).

Viited

Kirjandus
Веселаго, Ф. Ф. Общий морской списокъ. Часть IV. Царствование Екатерины II. К - С. Санкт-Петербург: Типография Морского Министерства, 1890. Lk 373-374 .

Välislingid
Kirill Mihhailovski eluloolised andmed saidil impereur.blogspot.com

Kategooria:Venemaa keisririigi senaatorid
Kategooria:Venemaa keisririigi sõjaväelased
Kategooria:Venemaa keisririigi viitseadmiralid
Kategooria:Püha Vladimiri IV klassi ordeni kavalerid
Kategooria:Püha Anna I klassi ordeni kavalerid
Kategooria:Sündinud 1760
Kategooria:Surnud 1841